
Linnavara üleandmine Narva Linnavalitsuse
Linnavara- ja Majandusameti bilanssi

1. Asjaolud ja menetluse käik

Narva Linnavolikogu 09.02.2006.a. otsuse nr 21 „Narva Juhkentali Kooli liitumisest Narva Kreenholmi Gümnaasiumiga” kohaselt lõpetatakse Narva Juhkentali Kooli tegevus alates 31.08.2006.a. Seoses Narva Juhkentali Kooli tegevuse lõpetamisega aadressil Raudsilla 1, Narva asuvad ja munitsipaalomandis (Kultuuriosakonna bilansis) olevad koolihoone (bilansiline maksumus 6050000 krooni), töökoda-ladu-garaaž (bilansiline maksumus 290000 krooni) ja krunt ei ole enam vajalikud Narva Linnavalitsuse Kultuuriosakonnale oma põhimäärusest tulenevate kohustuste ja ülesannete täitmiseks. Narva Linnavara- ja Majandusameti ülesandeks on aga linnavara säilimine ja linnavara väärtuse võimaliku kasvu eest hoolitsemine. Seetõttu, linnavara mittekohase kasutamise vältimiseks, Narva Linnavalitsuse Kultuuriosakond annab ülalnimetatud linnavara üle Narva Linnavalitsuse Linnavara- ja Majandusametile. 
Aadressil Raudsilla 1, Narva asuv maatükk on registreeritud katastriüksusena, kuid kinnistusraamatusse ei ole kantud (katastritunnus 51101:007:0032, bilansiline maksumus 90700 krooni). 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005.a määrusega nr 20/57 (KO, 05.08.2005, 191, 1903) vastuvõetud „Linnavara eeskirja” punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. Otsus

3.1 Narva Linnavalitsuse Kultuuriosakonnal (registrikood 75024260) anda üle alates 01.09.2006.a. Narva Linnavalitsuse Linnavara-ja Majandusameti (registrikood 75029837) bilanssi Narvas Raudsilla tn 1 asuvad neljakorruseline koolihoone (bilansiline maksumus 6050000 krooni), kahekorruseline töökoda-ladu-garaaž (bilansiline maksumus 290000 krooni) ning krunt (katastritunnus 51101:007:0032, bilansiline maksumus 90700 krooni).

3.2 Narva Linnavalitsuse Linnavara- ja Majandusametil (registrikood 75029837) võtta alates 01.09.2006.a. oma bilanssi käesoleva korralduse punktis 3.1 nimetatud linnavara.
4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
5. Rakendussätted

Käesolev korraldus jõustub seadusega sätestatud korras.

